Hele Halsnøysambandet består av tunnel og ny vei i dagen (totalt 6,3 km) mellom Sunde på fastlandet og Tofte på Halsnøya. Det var ferdig i mars 2008, og har kostet 427 millioner kroner. Tunnelen gir bedre kommunikasjon i Sunnhordlands-bassenget. For øyfolket åpnet Halsnøytunnelen forbindelsen til fastlandet og førte med seg muligheter for samarbeid og utveksling av kompetanse. Både kulturelle foretak og næringslivet fikk bedre arbeidsvilkår.